
П Р Е Д Л О Ж Е Н И Е

ОТ милен павлов дулев – Кмет на Община белене

     ОТНОСНО:  Разрешение за заемообразно ползване на средства за изпълнение на       проект “ Иновативни здравно-социални услуги в Община Белене“  по Процедура чрез директно предоставяне BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“, Програма „Развитие на човешките ресурси“ 2021-2027


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

            Община Белене изпълнява проект “ Иновативни здравно-социални услуги в Община

Белене“ по Процедура чрез директно предоставяне BG05SFPR002-2.012 „Иновативни здравно-социални услуги“, Програма „Развитие на човешките ресурси“ 2021-2027 г., за срок от 01.01.2025 г. до 02.01.2027 г.(24 месеца). Бюджетът на проекта е :  335 033,47 лева (171 299, 89 евро).
            Целта е да се осигури подкрепа чрез предоставяне на интегрирани здравно-социални услуги и  грижи за възрастни хора и лица с увреждания в домашна среда на територията на Община Белене.

 За своевременно изплащане на възнагражденията и осигурителните вноски до края на проекта (02.01.2027 г.) на 14 назначени лица, съгласно договора е необходимо заемообразно ползване на средства за изпълнение на проекта в размер на  24 193 (двадесет и четири хиляди сто деветдесет и три евро) евро от общинския бюджет за срок до един месец след верифициране на извършените разходи от финалния отчет и получаване на плащане от Управляващия орган.  
Във връзка с гореизложеното предлагам Общински съвет – Белене да вземе

следното 
Р Е Ш Е Н И Е :
На основание чл. 21, ал. 1, т. 10 от Закона за местното самоуправление и местната администрация и чл.104, ал.1, т.5 от Закона за публичните финанси :
1. Разрешава заемообразно ползване на средства от бюджета на Община Белене в размер на 24 193 (двадесет и четири хиляди сто деветдесет и три евро) евро  за финансиране на плащания по проект“ Иновативни здравно-социални услуги в Община Белене“ по Процедура чрез директно предоставяне BG05SFPR002-2.012 „Иновативни здравно-социални услуги“, Програма „Развитие на човешките ресурси“ 2021-2027 г., за осигуряване на средства за работни заплати и осигурителни вноски до края проекта (02.01.2027 г.) на наетите 14 лица.

2. Определя срок за погасяване на заема – до един месец след верифициране на разходите от финалния отчет и получаване на плащане от Управляващия орган.

3. Възлага на кмета на Община Белене извършване на всички последващи действия по изпълнение на решението.

